lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru fr en es lv lv lv lv lv lv lv lv lv lv eo lv lv lv lv lv en es la en en ceb de en nl lv en de es ceb en lv ru sv ceb lv lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Svītrainie, punktainie, daudzkrāsainie: ierastie telpaugi eksotiskās drānās – ZZ.lv
Vārda dienas svin: Elza, Ilizana
andra.ozola@zz.lv - 22.01.2022 - 13:14
Kopš 2020. gada Instagram un citos sociālajos tīklos īstu triumfa gājienu piedzīvo telpaugi ar neparastu krāsojumu: iecienītās monsteras, fikusi un citi augi, kas ierasti ir zaļi, bet pēkšņi izrotājušies ar baltiem, dzelteniem vai rozīgiem ielaidumiem, viena lapas puse vai pat visa lapa nokrāsojusies balta vai sārta utt., kļūstot par efektīgu akcentu jebkurā interjerā. Interese par šādiem augiem strauji pieaug, un to vērtība nereti sasniedz mākslas darbu vai pat dārgakmeņu cenas: 2021. gada jūnijā Jaunzēlandē Trademe izsolē kāds maza izmēra Rhaphidophora tetrasperma ar neparastu krāsojumu 4 minūšu laikā tika pārdots par 19 000 ASV dolāru. Kā tikt pie sava neparastā auga, netērējot piecciparu summas, stāsta produktu speciāliste Līna Spure.
“Augus ar neparastām, daudzkrāsainām lapām sauc par variegata – “raibs”, “plankumains”, “daudzveidīgs”. Šo nosaukumu pievieno jebkuram augam ar neparastām nokrāsām – baltu, dzeltenu, sārtu, ar svītrām vai plankumiem. Šādas mutācijas veidojas dabiski, un laiku pa laikam jebkuram augam var gadīties lapa ar citu krāsojumu – tāpat kā cilvēki vai dzīvnieki piedzimst ar dažādu krāsu acīm vai albīnismu. Taču, ja albīniem ādas vai matu krāsa dzīvības funkcijas neietekmē, augiem ir sarežģītāk – tie sevi baro ar fotosintēzi, kas notiek zaļās lapās, tāpēc augi ar tīri baltām vai rozā lapām izskatās satriecoši, bet diemžēl nedzīvo ilgi,” stāsta Līna Spure.
2020. gadā par īstu interneta hitu kļuva Monstera Albo variegata – daudzās mājās tik ierastā monstera ar daļēji baltām vai pat trīskrāsainām lapām, kur eleganti mijas tumši zaļā, gaiši zaļā un baltā krāsa. “Variegata augi izskatās ļoti skaisti, taču, tā kā tie veidojas dabiskas mutācijas rezultātā, dažādi no tiem ir ārkārtīgi reti sastopami, tāpēc arī atbilstoši maksā. Neliels, apmēram 30–35 cm izmēra augs 20 cm diametra podiņā var maksāt pat 600, 700, 1000 eiro. Taču labā ziņa ir tāda, ka šos augus, tāpat kā jebkurus citus, var pavairot. Monsteras ir viegli ieaudzējamas, tāpēc, ja draugiem mājās ir augs ar neparastu krāsojumu, varat lūgt padalīties ar stādiņu,” iesaka Līna Spure.
Pavairošanai svarīgi izvēlēties pareizo auga daļu
Vairumu telpaugu var itin viegli pavairot, nogriežot zariņu, ieliekot to ūdenī un ļaujot tam izdzīt saknes. Tiesa, dažiem augiem ir svarīgi nogriezt īsto daļu. Piemēram, monsterai svarīgi izvēlēties gabaliņu stumbra ar samezglojumu, no kura aug gan kāda lapa, gan gaisa saknītes. “Ja jums pašiem vai jūsu draugiem ir neparasts augs, to var mēģināt pavairot pašu spēkiem. Ieteicams izvēlēties lapu, kam ir visvairāk neparastā krāsojuma, jo no zaļajām lapām, visticamāk, izaugs parasts, zaļš augs. Jārēķinās, ka pat visizteiksmīgākā lapa nedod 100% garantiju, jo daba ir un paliek kaprīza, taču izredzes tikt pie neparasta auga noteikti ir,” iedrošina produktu speciāliste.
Jārēķinās, ka augiem ar baltu vai citas krāsas ielaidumu vajag vairāk gaismas, jo salīdzinoši nedaudzajām zaļajām lapām jāspēj apgādāt ar barības vielām visu augu. Tiešos saules staros augs apdegs, taču, ja tam būs par maz gaismas, lapas kļūs tumšākas un zaudēs neparasto izskatu. Citādi kopšana īpaši neatšķiras no jebkura cita auga kopšanas un ir atkarīga no šķirnes – stilīgi augi var būt gan mazprasīgi, gan niķīgi, tāpēc rūpīgi jāiepazīstas ar katram augam ieteicamo kopšanu.
Saturs turpināsies pēc reklāmas.
Monsteras nebūt nav vienīgie augi, kas var lepoties ar eksotisku krāsojumu. Piemēram, lielisks interjera akcents par daudz demokrātiskāku cenu ir kalateja (Calathea Ornata), kuras lapas no virspuses grezno šauras dzeltenīgas un rozīgas svītriņas, bet no apakšas – violeti rozīgs krāsojums, vai fikuss, kurā mijas tumši zaļais ar gaiši zaļo, balto vai gaiši dzelteno. Arvien populārāki kļūst arī filodendri – īpaši Philodendron ‘Pink Princess’, kam ir nevis zaļas, bet tumši brūnas lapas ar rozīgu krāsojumu, un fotosintēze notiek auga brūnajās daļās. Veikalu sortimentā parādījušies arī banānkoki (Musa × paradisiaca ‘Ae Ae’) ar baltu krāsojumu.
“Var puslīdz droši apgalvot, ka strauji augošu popularitāti šogad ir iemantojis filodendrs ar neparastiem krāsojumiem, kura cena ir no 35 eiro, kaut arī to, protams, ietekmē auga izmērs. Tāpat īpaša ir arī kalateja ‘Fusion White’, kura izskatās tā, it kā mākslinieks būtu tai pieskāries ar otu, gaišāk un tumšāk zaļajā krāsojumā iepludinot baltus akcentus. Šis augs ir viegli kopjams, un arī tā cena svārstās ap 30–35 eiro. Pašus dārgākos augus ir iespējams iegādāties tikai pēc pasūtījuma. Taču veikali noteikti neatteiks palīdzību, kāroto augu atrodot un atvedot,” saka Līna Spure. Augi ar balto svītrojumu lieliski piestāv baltiem, vēsiem skandināvu tipa interjeriem, savukārt lapas ar dzeltenu vai rozīgu nokrāsu radīs košāku un siltāku sajūtu mājās vai birojā.
Saturs turpināsies pēc reklāmas.
Līna Spure iesaka izvēlēties kādu no sekojošiem augiem saskaņā ar vēlmēm un iespējām.
Dārgākie, īpaši retie augi:
Monstera Borsigiana Albo Variegata
Monstera Deliciosa Albo Variegata
Syngonium Podophyllum Albo Variegata
Ne tik reti augi:
Saturs turpināsies pēc reklāmas.
Alocasia Baginda ‘Dragon Scale’
Augi ar baltu krāsojumu par salīdzinoši zemu cenu:
Dzīvesstils Māja un dārzs
Aicina pieteikties ikgadējam Latvijas ķirbju čempionātam
Iedzīvotāji varēs saņemt bezmaksas konsultācijas par sirds veselību
Mediķi jelgavnieces aicina uz sarunu par krūšu veselību
Nākamnedēļ populārākais vārds – Dmitrijs
Dabas muzejā divas dienas notiek sēņu izstāde un ģimenes diena
Nesteidzīgās dzīves skola senioriem Jelgavā
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.